kardosdrur/scandi-wiki huggingface dataset:
Claudius Clavus

Claudius Clavus eller Claudius Claussøn Swart (født 14. september 1388, dødsår ukendt) var en dansk geograf, som menes at have tegnet det første rigtige kort over Norden. Claudius er også omtalt som: Claudius Chlaus niger eller Nicolaus niger, "Nordens ældste Kartograf".

Han skal være født i landsbyen Salling på Fyn.

Omkring 1412 påbegyndte han en rejse i Norden, og han kan være kommet så langt mod nord til som den 70. breddegrad. 

Omkring 1423-24 kom han til Rom og mødte her kardinal Giordano Orsini og pavens sekretær Francesco Poggio, som begge arbejdede med at opdatere gamle geografibøger, og Clavus bidrog med viden om Norden i særdeleshed om Island og Grønland, da kendskabet til disse øer var meget begrænset i Rom.

Clavus må (formentlig i Italien) have studeret den i 1409 til latin oversatte Ptolemæiske Geografi og de italienske portolaner, da hans kort og kortbeskrivelser over Norden er forfattet som et supplement til Ptolemæus samtidigt med, at de låner fra nyere italienske kort.

Alle Clavus' skrifter er forsvundet undtagen nogle, som er gengivet i værker af de tyske kartografer Donnus Nicholas Germanus og Henricus Bartellus Germanus.

Han er ligeledes kendt for at at have opkaldt grønlandske stednavne ved at bruge teksten fra en folkevise.

Litteratur 
 Axel Anthon Bjørnbo & Carl S. Petersen, Fyenboen Claudius Claussøn Swart (Claudius Clavus): Nordens Ældste kartograf, A.F. Høst & Søn, 1904.

Eksterne henvisninger 
 Opslag om Claudius Clavus i DBL, Dansk Biografisk Leksikon 
 Claudius Clavus i Catholic Encyclopedia
 Gustav Storm: "Den danske Geograf Claudius Glams eller Nicolaus Niger I-II" (Ymer, 9.årgang; 1889)
 Gustav Storm: "Den danske Geograf Claudius Glams eller Nicolaus Niger III-VI" (Ymer, 11.årgang; 1891)

Danskere i 1400-tallet
Kartografer fra Danmark
Geografer fra Danmark
Skandinaver fra middelalderen
Personer i Dansk Biografisk Leksikon
Personer fra Fyn
Coleslaw

Coleslaw (eller cole slaw) er en salat der primært består af hakket, rå, hvidkål, ofte tilsat revet gulerod. Der findes mange variationer af opskriften, også med andre råvarer som rødkål, ananas eller æble. De hakkede grøntsager blandes normalt med en dressing bestående af vegetabilsk olie og vineddike. De fleste moderne former for coleslaw indeholder mayonnaise, men der er mange forskellige regionale varianter, bl.a. også med sennep iblandet. Dressingen får som regel lov til at trække sammen med kålen i adskillige timer, før retten serveres. Kålen kan enten være fintrevet, skåret i strimler eller i små tern.

Coleslaw serveres normalt som tilbehør til grillmad, fish and chips og andre stegte retter. I det sydlige USA specielt sammen med stegt malle. I dette område er det også en almindelig sandwich-ingrediens, i fx grillsandwich, hamburgere og hotdogs sammen med chili og varm sennep.

Historie 
Coleslaw blev formentlig allerede spist af de gamle romere, men den moderne form kan tidligst være opstået i det 18. århundrede, da mayonnaisen blev opfundet. Navnet ”cole slaw” bredte sig i det 18. århundrede som en delvis oversættelse fra nederlandsk ”koolsla” – en kort udgave af ”kool salade” som betyder kål-salat. Retten blev kaldt ”cold slaw” (kold slaw) i England frem til ca. 1860, da man genindførte udtrykket ”cole” som altså kunne betyde kål (Latin: colis, nederlandsk: kool).

Grøntsagsretter
Salat
Alken

Alken kan være flere ting:

 Alken (by) – en by i Jylland
 Alk – en fugl og en fugleslægt: Alkefugle
 Alken (kulbrinte) – en umættede kulbrinter der indeholder en carbon-carbon dobbeltbinding
Alken (by)

Alken er en lille by i Østjylland med , beliggende i Dover Sogn. Landsbyen ligger i Region Midtjylland og hører under Skanderborg Kommune.

Alken er stationsby med station på jernbanelinjen Skanderborg–Herning. Den var oprindelig en landsby i Skanderborg Rytterdistrikt, udskiftet 1784.

Kilder 

Byer i Skanderborg Kommune
Interessetime

Interessetime, begreb, der dækker over en del af arbejdstiden, som den ansatte ikke får løn for.

Udtrykket kommer af, at den ansatte ifølge arbejdsgiveren har en interesse i at arbejde gratis – enten for at gøre interesse på chefen eller for at undgå at blive fyret.

Fænomenet er især udbredt i detailhandelen. Det er imidlertid ikke lovligt, og med mindre den ansatte er funktionslønnet, vil vedkommende kunne kræve erstatning – uanset om vedkommende er medlem af en fagforening.

Arbejdsmarkedet
Sappho (tidsskrift)

Sappho er tidsskrift for Trykkefrihedsselskabet.

Tidsskriftet beskæftiger sig med ytringsfrihed, islamisme, antisemitisme, politik og filosofi. Redaktionen består af Lars Hedegaard, Helle Merete Brix, Farshad Kholghi og Kahttan Jasim. Blandt gæsteskribenterne finder man også andre kendte samfundsdebattører.

Tidsskriftet er kendt for en temmelig polemisk tone, og tager som oftest fat i emner vedrørende islam og muslimer, som den begge stiller sig kritisk overfor.

Tidsskriftets navn er taget fra den græske digterinde Sappho, der levede og arbejdede i slutningen af det 7. århundrede.

Eksterne henvisninger 
Sapphos hjemmeside

Noter 

Tidsskrifter fra Danmark
Lom (Norge)

Lom i Gudbrandsdalen er en kommune i Innlandet fylke i Norge. Den grænser i nordvest til Skjåk, i nord til Lesja, i øst og sydøst til Vågå, i syd til Vang og i sydvest til Luster. Navnet kommer af sletteområdet Loar ved det, som i dag hedder Lom stavkirke.

Areal og befolkning 

Kommunecenteret Fossbergom er et moderne bycentrum, hvor de fleste arbejdspladser er inden for turisme, handel og serviceerhverv. Andre byer i kommunen er Garmo og Bøverdalen. Riksvei 15 går gennem kommunen, og Riksvei 55 over Sognefjellet starter i Fossbergom.

De højeste fjeldtoppe i Norge, Galdhøpiggen og Glittertind, ligger her, og mere end halvdelen af Jotunheimen nationalpark ligger i Lom.

Kendte nordmænd fra Lom 
 Knut Hamsun (1859-1952), forfatter. 
 Olav Aukrust (1883-1929), forfatter.
 Jørgine Slettede Boomer (1887-1971), hotelværtinde på Waldorf Astoria i New York.
 Tor Jonsson (1916-1951), forfatter.

 Ragnhild Kolden (1956-), forfatter

Eksterne henvisninger 

 Kommunefakta  på ssb.no
 Information om Gudbrandsdalen 
 Kultur i Lom på kortfra Kulturnett.no 

Kommuner i Innlandet
Kommuner i Oppland
Tårnby Station

Tårnby Station er en jernbanestation, beliggende under jordniveau ved busterminalen ved Tårnby Torv og Englandsvej på Amager, Tårnby. Den er tegnet af KHR arkitekter.

Stationen blev indviet i forbindelse med åbningen af togforbindelsen til Københavns Lufthavn den 27. september 1998. Fra Tårnby afgår tog mod Københavns Lufthavn (Københavns Lufthavn, Kastrup Station) cirka hvert 10. minut, hvor hvert andet tog fortsætter mod Malmø. Den modsatte vej mod København H afgår der også tog cirka hvert 10. minut.

Fra Tårnby Station er der desuden forbindelse til buslinjerne 34 (Bella Center st.-Nøragersmindevej), 36 (Lufthavnen-Nøragersmindevej) og 250S (Bagsværd st.-Dragør Stationsplads)

Desuden kører mellemlange godstog gennem Tårnby Station, f.eks. Railions godstrafik mellem Tyskland og Sverige.

Antal rejsende 

Ifølge Østtællingen var udviklingen i antallet af dagligt afrejsende:

Noter

Litteratur 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2007 DSB og DSB S-tog
 Østtælling 2008 DSB og DSB S-tog; s. 19

Eksterne henvisninger 

 Tårnby Station på dsb.dk

Station
Stationer på Øresundsbanen i Danmark
Øresundsregionen
Tårnby Torv

Tårnby Torv er et indkøbscenter beliggende på Amager som en del af Tårnby Kommune. Butikscenteret byggedes i 1960'erne og er på omkring 7.000 kvm butiksareal på 2 planer. Selve byggeriet ejes i dag af Dansk Supermarked. Ved siden af ligger Tårnby Station og Øresundsmotorvejen til Københavns Lufthavn/Øresundsbroen. Tæt på ligger Tårnby Stadion.

Tårnby Torv fik en central placering da Øresundforbindelsen blev bygget, og der blev åbnet en station lige ved siden af. Ligesom op- og nedkørsler til motorvejen blev placeret her. På et tidspunkt var der store udbygningsplaner for centret der skulle udvides til et egentligt storcenter i flere etager hen over stationen og motorvejen. Planen var at centret skulle være Amagers vigtigste center. Men planerne blev skudt i sænk, og i stedet åbnede Field's i den nærliggende Ørestad og fjernede grundlaget for en større udvidelse af Tårnby Torv.

Indkøbscentre i København og omegn
Torv
22-Pistepirkko

22-Pistepirkko er en finsk popgruppe, dannet i 1980. Navnet betyder 22-prikket mariehøne (Psyllobora vigintiduopunctata). På finsk udtales det "kaksikymmentäkaksi pistepirkko" - ofte bruges i stedet forkortelsen "22 pp". Bandet har også spillet og udgivet musik under navnet "The Others".

Gruppen består af brødrene Asko  og Hannu Keränen (P.K.) og Esa (Espe) Haverinen. De søger især inspiration i tidlig amerikansk garagerock og elektronisk musik, men sætter deres eget præg på både struktur og udtryk.

Bandet startede i Utäsjärvi, men flyttede senere til Helsinki. I 1980 vandt de det finske mesterskab i rockmusik.

I 2015 opløstes bandet i forbindelse med pladeindspilninger. I august 2019 har bandet dog atter givet livstegn fra sig og de har spillet adskillige koncerter i Finland i efteråret 2019.

Bandet har haft en særlig tilknytning til Danmark og den danske filminstruktør Anders Haaning Christiansen indspillede filmen "Sleep Good, Rock Well" (2005) under bandets europaturne i 2001.

Trods forholdsvis beskeden international succes har bandet fået megen rosende omtale. "Everything 22 Pistepirkko touch turns strangely familiar. It's like a lot... but there's nothing like it" (Taylor Parker, Melody Maker UK, citeret fra gruppens facebook side).

Diskografi 
 Piano, Rumpu ja Kukka (1984)
 The Kings of Hong Kong (1987)
 Bare Bone Nest (1989)
 Big Lupu (1992)
 Rumble City LaLa Land (1994)
 Zipcode (1996)
 Eleven (1998)
 Downhill City (1999)
 Rally of Love (2001)
 The Nature of 22-Pistepirkko (2002)
 Drops & Kicks (2005)
 The Others aka. 22PP: Monochromeset (2006)
 (Well You Know) Stuff Is Like We Yeah! (2008)
 Lime Green Delorean (2011)

Ekstern henvisning 
 Officielt websted 

Musikgrupper fra Finland
Har spillet på Roskilde Festival
Musikgrupper fra 1980
Product placement

Product placement er en markedsføringstaktik, hvor et kommercielt produkt anvendes i fiktive eller non-fiktive massemedier, f.eks. dramaserier og underholdningsprogrammer i tv.

Der er altså tale om en form for sponsorat, men i modsætning til traditionelle sponsorater gøres der ikke tydeligt opmærksom på, at en sponsor er involveret. Som oftest betaler den pågældende producent for at få sit produkt vist. I andre tilfælde stiller producenten det blot gratis til rådighed.

Product placement har været anvendt i flere varianter i flere hundrede år. I forordet til Jules Vernes roman Jorden rundt i 80 dage (1873) omtales i forordet til 1995 udgivelsen anvendelsen af product placement i romanen, idet flere virksomheder indenfor transport og logistik havde udfoldet store bestræbelser overfor Jules Verne for at blive nævnt i bogen. Det er uklart, om Verne modtog penge fra de virksomheder, der blev nævnt i romanen. Product placement er fortsat anvendt i litteratur, således betalte firmaet Bulgari den britiske forfatter Fay Weldon et større beløb for at skrive romanen The Bulgari Connection i 2001.

Product placement benyttes også i Danmark i vidt omfang i produktion af film. Kendte eksempler er tv-serierne Ørnen, hvor de medvirkende benyttede teleprodukter fra teleselskabet 3,<ref>{{Cite web |url=http://www.film-nyt.dk/product-placement-den-knapt-sa-skjulte-markedsforing.html |title=Product placement - den knapt så skjulte markedsføring |access-date= 5. juni 2014 |archive-date= 7. juni 2014 |archive-url=https://web.archive.org/web/20140607000423/http://www.film-nyt.dk/product-placement-den-knapt-sa-skjulte-markedsforing.html |url-status=dead }}</ref> Taxa, hvor taxaerne var fra Toyota og Rejseholdet'', hvor hele rejseholdet kørte i biler fra Nissan.

Noter

Se også 
 Tv-reklame

Eksterne links 

 Eksempler på Product placement i film
 Eksempler på Product placement fra spillefilm og tv-shows

Markedsføring
Harddisken

Harddisken var et radioprogram på DR P1 om IT, teknologi og lignende emner.

Harddisken skriver om programmet:

Harddisken sendtes første gang 9. januar 1994 som blev sendt hver uge indtil den 30. juni 2017. Programmet varede først to timer, men blev skåret ned til 90 minutter og fra 1. januar 2008 til 57 minutter. Også sendetidspunkterne har skiftet gennem tiden.

Harddisken blev skabt af Hanne Møller, Henrik Føhns og Anders Kjærulff Christensen og har haft en lang række fastansatte medarbejdere og freelancere.

Christian Høyer Pedersen, Malene Arnfred, Jens Poder, Nick Dunkerley, Carsten Nielsen, Michael Førster Christophersen, Henrik Moltke og Anders Høeg Nissen og Chris Lehmann har været værter på programmet, mens blandt andre Stine Kirstein, Henrik Kellberg, Mike Lippert, Dorte Dalgaard m.fl. har lavet indslag.

Band Ane har komponeret Harddiskens kendingsmelodi og programmets jingler. 

I 2014 vandt de DR's Kryger-prisen for deres programvirksomhed.

Den sidste udsendelse samler op på indslag gennem programmets historie og giver et fantastisk overblik over periodens digitale teknologiske udvikling.

Eksterne henvisninger 
 Harddiskens websted: http://www.dr.dk/p1/Harddisken 
 Harddiskens podcast: http://www.dr.dk/Podcast/Radio/20060807141710.htm 

Radioprogrammer fra Danmarks Radio
Etableret i 1994
Gettrup (herregård)

Gettrup hørte i 1500-tallet under Vitskøl Kloster og kom senere under Kronen. Er nu en avlsgård under Klitgaard Gods. Gården ligger i Ulsted Sogn, Aalborg Kommune, Region Nordjylland, tidligere Hals Kommune, Kær Herred, Ålborg Amt. Hovedbygningen er opført i 1845

Gettrup er på 120 hektar.

Ejere af Gettrup 
(1500-1536) Vitskøl Kloster
(1536-1579) Kronen
(1579-1599) Henrik Gyldenstierne
(1599-1629) Preben Gyldenstierne
(1629-1638) Jørgen Brahe
(1638-1642) Hans Johansen Lindenov til Hundslund
(1642-1663) Ida Hansdatter Lindenov gift Beck
(1663-1666) Kirsten Steensdatter Beck gift Rodsteen
(1666-1685) Frederik Rodsteen
(1685-1719) Kirsten Steensdatter Beck gift Rodsteen
(1719-1730) Else Elisabeth Frederiksdatter Rodsteen
(1730-1733) Kirstine Birgitte Bille gift Holck
(1733-1776) Schack Vittinghof greve Holck
(1776-1785) Burchard Georg Vittinghof greve Holck
(1785-1788) Mariane Dorothea Trappaud gift (1) Holck (2) von der Lühe
(1788-1795) C. G. J. von der Lühe
(1795-1799) Mariane Dorothea Trappaud gift (1) Holck (2) von der Lühe
(1799) Ulrik Christian von Schmidten til Urup / Konsortium
(1799) Johan Conrad Schuchardt til Nøragergård
(1799) Enke Fru Karl Friederich Stange
(1799-1803) Hans Brantsen
(1803-1804) Enke Fru Brantsen
(1804-1828) Otto Henrik Sveistrup
(1828-1830) Enke Ane Pouline Sveistrup f. Boldt
(1830-1878) Johan Frederik Ammitzbøll / Anton Martinus Ammitzbøll (bror)
(1878-1879) Anton Martinus Ammitzbøll
(1879-1900) Rasmus Ammitzbøll (søn) / Cecilie Marie Ammitzbøll gift Schiøtz (søster)
(1900-1907) Prioitetshaverne
(1907-1909) N. Andersen / A. Andersen / H. G. Høst
(1909) N. Andersen
(1909-1913) C. Petersen
(1913-1914) Nielsen
(1914) C. Petersen
(1914) M. Rasmussen
(1914-1915) P. Støvring
(1915-1916) H. P. Nielsen
(1916-1922) Chr. Jensen / M. Jørgensen
(1922) Chr. Jensen
1922 Peder Madsen
1941 Anne og Agnes Madsen
(1945-1992) Forskellige Ejere
(1992-2000) Anders Bundgaard
(2000-) Klitgaard Agro A/S

Gettrup trinbræt 
Fjerritslev-Frederikshavn Jernbane (1899-1968) gik lige vest om Gettrup. Ved gården etablerede selskabet i 1949 Gettrup trinbræt med et læskur.

Noter

Eksterne kilder/henvisninger 
 J. P. Trap: Danmark 5.udgave, Kraks Landbrug
 SDFE kortviser: Høje målebordsblade 1842-1899 og lave målebordsblade 1901-1971

Herregårde i Aalborg Kommune
Herregårde i Aalborg Amt
Drueved-familien

Drueved-familien (Iteaceae) er udbredt med to slægter og 18 arter i Nordamerika, Sydøstasien, Melanesien og Sydøstafrika. Familiens arter kan kendes på, at deres stængler har kamret marv, skruestillede blade med indskårne bladrande og klase-eller aksagtige blomsterstande fra bladhjørnerne. De enkelte blomster er små og regelmæssige, og frugterne er torummede. Her omtales kun den slægt, der har arter, som af og til ses plantet i Danmark.

 Drueved-slægten (Itea)
 Choristylis

Stenbræk-ordenen
Drueved-slægten

Drueved-slægten (Itea) er en lille slægt med ca. 10 arter i Asien og Nordamerika. Det er stedsegrønne eller løvfældende buske eller små træer. Bladene er spredte og har takket rand. Blomsterne er samlet i oprette eller hængende klaser fra bladhjørner eller skudspidser. Blomsterne er hvide og 5-tallige med sammenvoksede kronrør. Frugterne er kapsler med mange frø. Her omtales kun den ene art, som kan overvintre i Danmark.

 Drueved (Itea virginica)

 Itea chinensis
 Itea ilicifolia
 Itea japonica
 Itea oldhamii
 Itea parviflora
 Itea yunnanensis

Drueved-familien
Büchnertragt

En büchnertragt er en slags laboratorieudstyr som bruges til sugefiltrering. Traditionelt blev den fremstillet af porcelæn, men glas- og plastictragte kan også fås. Den nederste del af tragten har form som en konus, mens den øverste del er en fladbundet cylinder. bunden er hullet således at væske kan komme igennem.

Büchnertragte bruges oftest sammen med en sugekolbe. Der placeres et stykke filterpapir på bunden, som fugtes for at undgå utætheder. Det der skal filtreres hældes i tragten og trækkes igennem filteret ved hjælp af et sug på kolben.

Büchnertragten bruges ofte i kemilaboratorier under organiske synteser til oprensning og af fast stoffer. Pga. undertrykket i kolben suges alt væske fra stoffet som efterlades næsten tørt på filterpapiret.

Tragten er opkaldt efter den tyske industrikemiker Ernst Büchner, og ikke efter den tyske nobelprismodtager i kemi Eduard Buchner.

Kilder 
 
 

Laboratorieudstyr
Copenhagen Lads

Copenhagen Lads er en fanfraktion der støtter fodboldklubben FC København. Fraktionen blev officielt grundlagt den 4. december 1997, men havde på det tidspunkt allerede eksisteret som en uofficel fanfraktion. Således bliver Copenhagen Lads nævnt flere gange i Benn Q. Holms roman Hafnia Punk, der foregår i fanmiljøet omkring FCK i 1997. Fraktionen er eksklusiv i sin optagelsespolitik hvorfor der i dag kun er 19 medlemmer. Deres slogan er We're not your friends, we're the Lads. På trods af sloganet er de erklærede pacifister. Fraktionen er opbygget med flere forskellige tillidsposter som ved den årlige generalforsamling besættes ved et demokratisk afholdt valg. Fraktionen har et sæt vedtægter der nærmere beskriver formål og andre procedurer. 

Copenhagen Lads pådrog sig opmærksomhed da de på foranledning af og i forbindelse med TV-programmet Den halve sandhed i 2004 ansøgte Kirkeministeriet om at blive anerkendt som trossamfund. Dette blev gjort dels som en ironisk kommentar til andre trossamfund der i medlemmernes øjne var mindre seriøse, heriblandt Forn Sidr, og dels som generel kritik af organiserede religiøse samfund. Joken blev dog ikke opfattet af medier og forskere. I kølvandet er der udgivet flere bøger som omhandler ansøgningen. Blandt andet skrev teolog og lektor Povl Götke bogen Fra Buddha til Beckham – karisma og suggestion i sport og religion hvor Copenhagen Lads' ansøgning har en fremtrædende plads. Desuden nåede flere medier, inkl. Danmarks Radio og Politiken, at omtale ansøgningen, uden dog at formidle den satiriske indgangsvinkel.

Blandt medlemmerne findes mellemøsteksperten Walid Hajjaj og politikeren Thor Grønlykke.

Eksterne henvisninger 
DR's omtale af ansøgningen

F.C. Københavns fanklubber og fanfraktioner
Drueved

 
Drueved (Itea virginica) er en løvfældende busk med en opret, stivgrenet vækst. Grene med jordkontakt slår rod, så en enkelt plante kan blive bestanddannende.

Beskrivelse 
Barken er først rødlig og håret, senere brunlig på solsiden og grøn på skyggesiden. Ældre grene er glatte og rødbrune, og til sidst bliver barken grå og spættet (som slangeskind). Knopperne er spredte, kegleformede og lyst rødbrune.

Bladene er elliptiske med fint takket rand. Oversiden er mat eller blankt græsgrøn, mens undersiden er lysegrøn. Bladene farves kraftigt røde om efteråret, og bliver siddende langt hen på vinteren. Blomstringen sker i juni, hvor man ser de små, hvide, regelmæssige 5-talsblomster sidde i lange endestillede og duftende klaser. Frugterne er kapsler med mange, kantede frø.

Rodnettet er kraftrigt med højtliggende og vidtudbredte hovedrødder. Grene med jordkontakt slår rod, så en enkelt plante kan blive bestanddannende.

Højde x bredde og årlig tilvækst: 2,40 x 2,00 m (30 x 25 cm/år).

Hjemsted 
Drueved vokser i sumpskove ved moser og langs vandløb og søer, hvor der ofte forekommer perioder med oversvømmelse.

I Blackwater Ecological Preserve (Isle of Wight County, Virginia) findes den sammen med bl.a. Konvalbusk, Leucothoë racemosa, Saururus cernuus, Tupelo og Virginsk Ambratræ.

Haveplanter
Hvide blomster
Natriumlaurylsulfat

Natriumlaurylsulfat (forkortet SDS, NLS og SLS) (C12H25NaO4S) er et skummemiddel, der reducerer overfladespændingen. Natriumlaurylsulfat bruges typisk i husholdningsprodukter som tandpasta, shampoo og barberskum pga. dets fortykkende og skumdannende effekt. Detergenteffekten skyldes, at molekylets ene ende er en hydrofob kulstofkæde, mens den anden er en hydrofil ionisk gruppe.

Anvendelse 
Natriumlaurylsulfat anvendes i lave koncentrationer i tandpasta, shampoo og barberskum og i meget høje koncentrationer i industrielle produkter såsom motorrens, gulvrens og bilvaskesæber. Herudover benyttes natriumlaurylsulfat i biokemiske laboratorier til at denaturere proteiner der skal undersøges ved hjælp af metoden SDS-PAGE (gelelektroforese).

Virkning 
I tandpasta, shampo og barberskum anvendes natriumlaurylsulfat på grund af sin skumdannende og rengørende effekt. I tandpasta hjælper natriumlaurylsulfat til at løsne/fjerne belægninger på tænderne, idet stoffet har en emulgerende effekt på bakteriebelægninger på tændernes overflade, således at tandbørstningen gøres lettere og mere effektiv. Herudover forøger natriumlaurylsulfat tandpastaens smag.

Bivirkninger 
Natriumlaurylsulfat i tandpasta har været under mistanke for at være en medvirkende årsag til forekomst af blister/ after i munden. Mistanken skyldes, at hvis NLS tilsættes i kosmetiske produkter i højere koncentrationer end de 2 %, der maksimalt er indeholdt i tandpasta, kan det medføre irritation af hud og slimhinder. 
I tandpasta har NLS været anvendt som skummemiddel i mere end 50 år og er godkendt af sundhedsmyndigheder verden over, da koncentrationen af NLS i tandpasta er lav (under 2 %), kontakttiden kort og mængden af NLS i munden efter tandbørstning er mindst 100 gange mindre end den mængde, der skal til for at udløse en hudirritation. 

Undersøgelser, der har søgt at klarlægge, om der er en sammenhæng mellem blister/ after og brugen af tandpasta med NLS har divergerende resultater.
Der er derfor ikke videnskabeligt grundlag for at konkludere, at NLS udgør et problem for personer, der ikke i forvejen har problemer med slimhinden i munden.

Ekstern kilde/henvisning 

Sulfater
Alkaner
Salte
NFC

NFC har flere betydninger:

 National Football Conference – amerikansk football liga
 Near Field Communication – netværksteknologi
 Nordvest FC – en dansk fodboldklub under Sjællands Boldspil-Union (SBU)
Jacob Groth

Jacob Groth-Andersen (født 12. maj 1951 i København, Danmark) er en dansk komponist, der er særlig kendt for at lave musik til film (bl.a. Otto er et næsehorn og Cirkus Ildebrand) og tv-produktioner. Han har gennem årene haft et tæt samarbejde med Søren Kragh-Jacobsen og lagt musik til de fleste af dennes film. Derudover har Jacob Groth komponeret musikken til en række tv-serier, bl.a. Taxa, Rejseholdet, Ørnen, Krøniken og Livvagterne.

Eksterne henvisninger 
 
 

Komponister fra Danmark
Filmkomponister fra Danmark
Robertprisen for årets musik
Personer fra København
Personer i Kraks Blå Bog
Carla Mickelborg

Carla Chloe Mickelborg (født Sidse Mickelborg 2. november 1988) er en dansk skuespiller.

Carla blev i 2010 den kvindelige medvært på TV 2 Zulu programmet UPS! Det er live efter en åben casting. På programmet blev hun vært med de oprindelige værter, Martin Høgsted, Jøden, Karsten Green og Morten Wichmann.

Filmografi

Film

Tv-serier

Eksterne henvisninger 
 

Filmskuespillere fra Danmark